गांगुली के बढ़ते विरोध के बीच अब कुछ लोग उनके समर्थन में भी उतर आए हैं. इनमें पूर्व लोकसभा अध्यक्ष सोमनाथ चटर्जी भी हैं. यहां एक समारोह में न्यायमूर्ति गांगुली के साथ मंच पर मौजूद सोमनाथ ने उनका बचाव किया. उन्होंने सवाल किया कि आखिर सुप्रीम कोर्ट ने किस हैसियत से इस मामले में हस्तक्षेप किया? इसमें कोई औपचारिक शिकायत भी दर्ज नहीं हुई है. उन्होंने महिला आयोग पर भी सवाल उठाए. चटर्जी ने कहा, "महिला आयोग का मतलब यह नहीं कि वह तथ्यों की जांच-परख के बिना किसी भी नतीजे पर पहुंच जाए."